
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	15 iunie 2011

	Nr.
	27/96


RAPORT  DE  ÎNLOCUIRE
asupra propunerii legislative pentru modificarea alin.(2) al art.135 din Legea nr.411/2004 privind fondurile de pensii administrate privat
În temeiul art.70 din Regulamentul Camerei Deputaţilor, republicat, propunerea legislativă pentru modificarea alin.(2) al art.135 din Legea nr.411/2004 privind fondurile de pensii administrate privat a fost retrimisă Comisiei pentru muncă şi protecţie socială, prin adresa nr. Plx 342 din 2 martie 2011, în vederea întocmirii unui nou raport.
În urma finalizării dezbaterilor în şedinţa din 7 iunie 2011, membrii Comisiei au hotărât, cu majoritate de voturi (4 voturi împotrivă), adoptarea propunerii legislative cu amendamente.
La lucrările comisiei au fost prezenţi 26 deputaţi, din totalul de 27 membri ai comisiei.

Menţionăm că prezentul raport înlocuieşte raportul comisiei depus cu nr. 27/411 în data de 23 noiembrie 2010.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.32/13.01.2010)

· avizul negativ al Comisiei pentru buget, finanţe şi bănci (nr.305/01.06.2010)

· avizul favorabil al Comisiei juridice, de disciplină şi imunităţi (nr.31/533/01.06.2010)

· punctul de vedere negativ al Guvernului (nr.444/19.02.2010)
· punctul de vedere favorabil al Ministerului Muncii, Familiei şi Protecţiei Sociale (nr.795/26.10.2010).

Propunerea legislativă are ca obiect de reglementare modificarea alin.(2) al art.135 din Legea nr.411/2004, în sensul eliminării prevederilor prin care se diminuează cuantumul sumei totale cuvenite pentru pensia privată cu penalităţile de transfer şi comisioanele legale, precum şi introducerea unui nou text care să prevadă ca suma totală cuvenită pentru pensia privată să nu poată fi mai mică decât valoarea contribuţiilor plătite, actualizată cu rata inflaţiei în perioada cuprinsă între data plăţii şi data ieşirii la pensie a participantului.
Propunerea legislativă face parte din categoria legilor organice, conform prevederilor art.73 alin.(3)  din Constituţia României, republicată.

În cadrul dezbaterilor, care au avut loc în mai multe şedinţe, au participat, în conformitate cu prevederile art.55 din Regulamentul Camerei Deputaţilor, republicat:

· d-l Gheorghe Ialomiţianu – ministru, Ministerul Finanţelor Publice

· d-l Nicolae Ivăşchescu – Secretar de Stat, Ministerul Muncii, Familiei şi Protecţiei Sociale 

· d-l Mircea Oancea – preşedinte, Comisia de Supraveghere a Sistemului de Pensii Private

· d-l Cristian Roşu – director general, Comisia de Supraveghere a Sistemului de Pensii Private

· d-l Radu Crăciun – şeful comitetului de investiţii al Asociaţiei pentru Pensiile Administrate Privat din România

· d-l George Bădescu, consilier juridic, Asociaţia pentru Pensiile Administrate Privat din România.
Propunerea legislativă a fost respinsă de Senat în şedinţa din 17 mai 2010.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma finalizării dezbaterilor, Comisia propune adoptarea cu amendamente a propunerii legislative, după cum urmează: 

I. Amendamente admise

	Nr. crt.
	Text act normativ de bază

Legea nr.411/2004
	Text propunere legislativă
	Text propus de Comisie

(autorul amendamentului)
	Motivarea

amendamentelor propuse

	1. 
	__
	Titlul legii

Lege pentru modificarea alin.(2) al art.135 din Legea nr.411/2004 privind fondurile de pensii administrate privat


	Nemodificat 
	

	2. 
	__
	Articol unic. – Alineatul (2) al articolului 135 din  Legea nr.411/2004 privind fondurile de pensii administrate privat, republicată în Monitorul Oficial al României, Partea I, nr.482 din 18 iulie 2007, cu modificările şi completările ulterioare, se modifică şi va avea următorul cuprins:

	Nemodificat 
	

	3. 
	Art.135, alin.(2)

(2) Suma totală cuvenită pentru pensia privată nu poate fi mai mică decât valoarea contribuţiilor plătite, diminuate cu penalităţile de transfer şi comisioanele legale.

	“(2) Suma totală cuvenită pentru pensia privată nu poate fi mai mică decât valoarea contribuţiilor plătite, actualizate cu rata inflaţiei, între data plăţii contribuţiilor şi data ieşirii la pensie a participantului.”


	“(2) Suma totală cuvenită pentru pensia privată nu poate fi mai mică decât valoarea contribuţiilor plătite, diminuate cu penalităţile de transfer.”
Autori: deputaţi Claudia Boghicevici, Ioan Botiş, Cornel Ghiţă, Florian Geantă, Samoil Vîlcu, Iulian Vladu, Cosmin Popescu, Daniel Bărbulescu, Gelu Vişan, Răzvan Ţurea

	Pentru a proteja interesul participanţilor la Pilonul II. 


II. Amendamente respinse

În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1. 
	(text iniţiativă legislativă)

Art.135 alin.(2)

(2) Suma totală cuvenită pentru pensia privată nu poate fi mai mică decât valoarea contribuţiilor plătite, actualizate cu rata inflaţiei între data plăţii contribuţiilor şi data ieşirii la pensie a participantului şi diminuate cu penalităţile de transfer.

	Domnii deputaţi Ioan Cindrea, Adrian Solomon, Dan Mircea Popescu, Aurelia Vasile şi Kerekes Karoly propun menţinerea textului în forma prezentată în propunerea legislativă.
	Argumente pentru susţinere:

Pentru a proteja interesele participanţilor la Pilonul II.
Argumente pentru respingere:

În condiţiile instituirii garanţiei propuse, fondurile de pensii ar urma să nu mai investească deloc în acţiuni, ceea ce ar limita drastic rezultatele pe termen lung şi ar duce la ratarea de oportunităţi de investiţii, iar în final pensiile participanţilor vor fi mai mici.

Un alt efect negativ major imediat al adoptării iniţiativei ar fi reducerea la zero a concurenţei între fondurile de pensii private, care ar adopta aceeaşi strategie investiţională excesiv de conservatoare, pentru minimizarea costurilor aferente garanţiei. Fondurile de pensii ar ajunge astfel la o alocare suboptimala a plasamentelor investiţionale, în defavoarea participanţilor.
Măsura ar plafona randamentele fondurilor şi ar scoate de pe piaţă, unul câte unul, fondurile de pensii, iar în final sistemul s-ar prăbuşi sub propriile costuri. Principalii perdanţi ai acestei măsuri sunt chiar participanţii.

„Garantarea inflaţiei” este nu doar „teoretic”, ci şi tehnic şi practic imposibil de aplicat, întrucât pe piaţa financiară românească nu există niciun instrument care să poată furniza un randament garantat peste inflaţie, nici măcar titluri de stat cu randament garantat peste inflaţie.

	Camera Deputaţilor

SECRETAR,

Kerekes Karoly

Şef serviciu Elena Mesaroş









Întocmit,
Consultant parlamentar Lidia Vlădescu

